open-index/open-wikipedia-markdown huggingface dataset:
Spojená škola (Bratislava, Mokrohájska 3)

**Spojená škola Mokrohájska 3** je integrovaná škola, združujúca materskú školu, základnú školu, obchodnú akadémiu a gymnázium. V komplexe na Mokrohájskej ulici v Bratislave sídli aj DSS Gaudeamus, ktorý poskytuje ubytovanie pre zdravotne postihnutých žiakov školy.

## História
História školy pre postihnuté deti siaha k 1. septembru 1937, kedy spolu s ústavom začala ako *Zvláštna škola národná* svoju činnosť v Bratislave. V roku 1945 bola premenovaná na Štátnu ústavnú školu pre telesne chybných v Bratislave a na vzdelávanie slúžili provizórne drevené baraky a denné miestnosti internátu na Patrónke. V roku 1949 došlo k reorganizácii a tak vznikla Národná škola pri ústave pre telesne chybných, ktorého súčasťou bolo liečebné oddelenie. Od školského roku 1953/54 fungovala osemročná stredná škola a v školskom roku 1959/60 bola inštitúcia premenovaná na *Základnú deväťročnú školu pre telesne postihnutých*. V tom čase mala už 18 tried základnej a 1 triedu materskej školy. 

Zlom nastal v školskom roku 1968/69, ktorý začal v nových priestoroch na Mokrohájskej ulici. Nový komplex disponoval modernými priestormi na vyučovanie, ubytovanie, stravovanie, rehabilitáciu, voľnočasové aktivity a šport. Od roku 1970 tu popri materskej a základnej škole pôsobilo gymnázium a možnosti štúdia sa rozšírili vznikom dvojročnej obchodnej školy v roku 1990 a obchodnej akadémie v roku 1992. Možnosti uplatnenia žiakov sa rozšírili otvorením dvojročného pomaturitného štúdia v odbore sociálno - právna činnosť v školskom roku 2005/06. 

Hoci výchovno-vzdelávací proces žiakov so špeciálnymi potrebami prebieha podľa osnov bežných škôl, v triedach je nižší počet detí. Na 1. stupni je do 8, na 2. stupni do 10 a na 3. stupni (ObŠ, OA a G) do 12 žiakov, pri výučbe ktorých sa uplatňujú špeciálne metódy vyučovania s dôrazom na individuálny prístup. Dôležitou súčasťou procesu je logopedická a psychologická starostlivosť a zdravotná telesná výchova. Pravidelne sú organizované školy v prírode, rekondičné pobyty, lyžiarsky výcvik, exkurzie a výlety.

## Pozri aj
* Gymnázium (Bratislava, Mokrohájska 3)

## Zdroj
* Stránka školy

Kategória:Školy v Bratislave
Milan Kohút

**Milan Kohút** môže byť:
* slovenský národokultúrny pracovník (1868 – 1915), pozri Milan Kohút (národnokultúrny pracovník)
* slovenský geológ (*1957), pozri Milan Kohút (geológ)

Kohút, Milan
Národné hokejové mužstvo USA hráčov do 18 rokov

**Národné hokejové mužstvo Spojených štátov hráčov do 18 rokov** je národné hokejové mužstvo, ktoré reprezentuje Spojené štáty na majstrovstvách sveta hráčov do 18 rokov a na Hlinka Gretzky Cupe.

## Účasti na [[Majstrovstvá sveta v ľadovom hokeji hráčov do 18 rokov|Majstrovstvách sveta v ľadovom hokeji hráčov do 18 rokov]]
Spojené štáty patria v tejto kategórie medzi veľmi úspešné tímy. Na konte majú jedenásť zlatých medailí.

## Účasti na [[Hlinka Gretzky Cup]]

## Zdroj

Kategória:Ľadový hokej v USA
Kategória:Národné hokejové mužstvá do 18 rokov
Mešita Selimiye

**Mešita Selimiye** alebo **Selimova mešita** môže byť:

v Turecku:
* Mešita Selimiye (Edirne)
* Mešita Selimiye (Konya)

na Cypre:
* Mešita Selimiye (Nikózia)
Česko-slovenská ragbyová liga

**Česko-slovenská ragbyová liga** bola najvyššia česko-slovenská ragbyová súťaž mužov, ktorá vznikla v roku 1929 a prebiehala do roku 1992 (s dlhšou prestávkou v rokoch 1935 až 1947). Dobovo bola označovaná ako *Majstrovstvá Československa* alebo *I. liga*. Ligovým systémom sa začala organizovať až od roku 1950. Organizoval ju *Československý  svaz rugby-footbalu*, od roku 1990 ako Československá rugbyová unie (Česko-slovenská ragbyová únia). Po zániku Česko-Slovenska vznikla ako pokračovateľka česká najvyššia súťaž, pretože slovenské ragby zaniklo. Najúspešnejším klubom sa stal TJ Praga Praha (tiež Sokol LTC, TJ Textilia, TJ Sokol Autopraga či TJ Spartak AZKG Praha), ktorý v nej dokázal zvíťaziť 14-krát.

## Prehľad sezón

*  Kluby zastavili svoju činnosť.

## Historické štatistiky

## Referencie

## Pozri aj
* Respect extraliga v ragby
* Slovenská liga v 7s ragby

## Zdroje
* Majstri Česko-Slovenska na stránke rugby-encyclopedie.com 
* Majstri Česko-Slovenska na stránke Českej ragbyovej únie *webcitation.org* 

Kategória:Ragbyové súťaže
Kategória:Ragby v Česko-Slovensku
Zoznam politických článkov/?

Tento index bol automaticky vygenerovaný podľa tejto kategorizácie. Obsahuje **3** články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## ?l
İlham Əliyev

## ?s
İsmail Hakkı Uzunçarşılı

## ?u
Đurađ Branković

Kategória:Zoznamy politických článkov
Jazerá Willandra

**Jazerá Willandra** je rozľahlé územie vyschnutých jazier z obdobia pleistocénu a piesočných útvarov  v Austrálli. 

Je možné na nich pozorovať rôzne etapy historického vývoja krajiny, ale aj prebiehajúce geologické procesy. Nachádzajú sa tu aj archeologické dôkazy ľudského osídlenia z obdobia pred 45 000 rokov, ktoré poskytujú informácie o histórii pôvodných obyvateľov austrálskeho kontinentu. Boli tu nájdené skameneliny obrovských vačkovcov. 

V roku 1981 boli zapísané na zoznam Svetového dedičstva UNESCO. Rozloha UNESCOM chráneného územia je 2 400 km².

Oblasť je v súčasnosti sústavou vyschnutých jazier, ktoré v pleistocéne napájala voda z jedného ramena rieky Lachlan. Voda do regiónu prestala tiecť približne pred 14 000 rokmi. Následný proces desikácie zanechával sedimenty v rôznych etapách. Spodné vrstvy pochádzajú z paleogénu, morská transgresia) v povodí Murray tu uložila vápenaté piesky, sliene a vápence. Tie boli následne prekryté pieskami v období štvrtohôr.

Najvýznamnejšie jazerá sú:
* Mulurulu
* Willandra 
* Garnpung
* Leaghur
* Mungo
* Arumpo
* Chibnalwood
* Prungle

## Externé odkazy
* 
* 

## Zdroj

Kategória:Lokality Svetového dedičstva v Austrálii
Kategória:Geografia Austrálie
Alexander Cunningham

**Alexander Cunningham**  (* 23. január 1814, Londýn, Spojené kráľovstvo† 28. november 1893, tamže) bol britský archeológ a armádny inžinier, zakladateľ *Archaeological Survey of India*.

Zúčastnil sa početných vykopávok na Indickom subkontinente, vrátane mnohých archeologických objavov na poli protoindickej kultúry. V meste Harappa v západnom Pandžábe (dnes Pakistan) objavil zvláštne kamenné pečatidlo s neznámym písmom.

Od roku 1875 bol členom-korenšpondentom Pruskej akadémie vied.

Za svoje zásluhy dostal *Rád Indickej ríše*.

## Dielo
* *Bhilsa Topes* (1854)
* *The Ancient Geography of India* (1871)
* *The Book of Indian Eras* (1883) 
* *Coins of Ancient India* (1891)
* *The Stupa of Bharhut : A Buddhist Monument Ornamented with Numerous Sculptures Illustrative of Buddhist Legend and History in the Third Century B.C.* Reprint. Prvý krát publikované v roku 1879, Londýn, 1998

## Referencie


## Iné projekty

## Externé odkazy
* ''Dielo Alexandra Cunninghama'' 

## Zdroj

Kategória:Anglickí archeológovia
Kategória:Anglickí autori náučnej literatúry
Kategória:Britskí inžinieri
Kategória:Osobnosti z Londýna
Provincia (Južná Afrika)

Juhoafrická republika sa delí na deväť **provincií** (). Pred voľbami v roku 1994 boli skoršie bantustany (samosprávne územia černochov) zrušené a štyri predchádzajúce provincie (Kapsko, Natal, Oranžský slobodný štát a Transvaal) boli rozdelené na deväť. Dvanásty, trinásty a šestnásty dodatok ústavy zmenili hranice siedmich z týchto provincií. 

## Zoznam provincií

400x400bod|Správne členenie Južnej Afriky

## Referencie


## Zdroj
*


Kategória:Administratívne členenie Južnej Afriky
Čarodějův učeň

***Čarodějův učeň*** (v Západnom Nemecku uvádzaný ako *Krabat*) je česko-slovenský animovaný film režiséra Karla Zemana z roku 1977. Predlohou filmu bolo knižné spracovanie lužickosrbskej *[[Legenda o Krabatovi|legendy o Krabatovi]]* z prelomu 17. a 18. storočia libereckým rodákom Otfriedom Preußlerom v knihe Čarodějův učeň z roku 1971 (ešte o dva roky skôr spracoval knižne príbeh Jurij Brězan ako *Čarodějný mlýn*).

Film je spracovaný ploškovou animáciou a žánrovo sa pohybuje medzi rozprávkou a hororom.

## Dej
Chudobný lužický chlapec Krabat (Krawat, zrejme odvodené od Chorvát) je hladom a zimou dohnaný k tomu, aby sa stal učňom v Čiernom mlyne. Tamojší majster sa však nevenuje čisto mlynárstvu, ale aj temnej mágii.

## Obsadenie
Príbeh je prevažne rozprávaný v prvej osobe samotným Krabatom, ktorého v češtine nahovoril Luděk Munzar a v nemčine Christian Brückner. Majstra v českom znení nahovoril Jaroslav Moučka a v nemeckom Friedrich Schütter.

## Zdroj

Kategória:Filmy z 1977
Kategória:České filmy
Kategória:Filmy podľa knihy
Kategória:Filmy podľa názvu
Mierové námestie (Trenčín)

**Mierové námestie** je hlavné námestie v historickom centre Trenčína, v mestskej časti Stred. Na jeho mieste vznikla ešte pred rokom 1111 na historickej ceste, ktorá spájala Moravskú bránu cez Považie s údolím Nitry, podhradská osada, ktorá mala tvar nepravidelného námestia. Svoj dnešný tvar dostalo v polovici 15. storočia, kedy boli na jeho koncoch postavené mestské brány. 

Do námestia ústia 4 ulice. Od juhozápadu to je Sládkovičova, ktorá ho spája so Štúrovým námestím a od juhovýchodu ulice Farská, Marka Aurélia a Matúšova, ktoré stúpajú smerom k hradu.

Nazvané bolo na počesť mieru. Jeho súčasný názov sa používa od roku 1962, staršie názvy boli:

*stredovek - Rink, Theatrum, Hauptplatz, Fötér
*1911 - Szalavszky Gyulatér (podľa župana)
*1918 - Masarykovo námestie
*1938 - Hlinkovo námestie
*1945 - Stalinovo námestie
*1962 - Mierové námestie.

## Významné stavby
Medzi významné stavby patrí:
*radnica mesta -  na jej mieste stál do roku 1933 renesančný dom rodiny Szerényovcov, pre zlý stav bol asanovaný a nahradený novou budovou od architekta V. Šebora. 
*Slovenská sporiteľňa - pôvodne budova Mestskej sporiteľne z roku 1937 od architekta F. Silbersteina
*morový stĺp
*Piaristický kostol sv. Františka Xaverského a kláštor
*Trenčianske múzeum v budove bývalého Župného domu
*Mestská veža
*funkcionalistická budova pošty
*dom s pasážou Zlatá Fatima

## Rekonštrukcia
V roku 2016 vyhlásilo mesto Trenčín verejnú súťaž na komplexnú rekonštrukciu námestia, ktorá sa začala v apríli 2017 a skončila v máji 2018. Autormi návrhu rekonštrukice sa stali brnianski architekti z ateliéru RAW a celkovo stála takmer 5 miliónov EUR. Obnovený bol aj morový stĺp Najsvätejšej Trojice z roku 1712, ktorý dal postaviť gróf Mikuláš Illešházy. Vedľa neho pribudla nová fontána Marka Aurélia s bronzovými tabuľkami pripomínajúcimi dôležité dátumy v histórii mesta, pred piaristickým kláštorom bol umiestnený model historického centra mesta a námestie dostalo aj nový mobiliár a stromy. 

## Referencie

## Externé odkazy
*Profil na webe mesta
*Profil na Visit Trenčín
*Panoramatický pohľad

Kategória:Námestia v Trenčíne
Lyžiarky

thumb|Diagram lyžiarky
**Lyžiarky** sú typ obuvi, používaný na lyžovanie a umožňujú pripnutie lyží pomocou lyžiarskeho viazania.

## Dejiny
Prvé lyžiarky boli kožené zimné topánky, pripevnené k lyžiam pomocou kožených remienkov. Postupne sa lyžovanie špecializovalo a vyvinulo sa alpské lyžovanie.

## Iné projekty

## Zdroj

Kategória:Lyžovanie
Kategória:Obuv
Vavrínová ulica

**Vavrínová ulica** v Bratislave sa nachádza v mestskej časti Ružinov a nazvaná bola podľa rastliny vavrín.

Ulica je neďaleko Gymnázia Ivana Horvátha na sídlisku Pošeň.

## Ulice v okolí
*Exnárova ulica
*ulica Ivana Horvátha
*Štedrá ulica

## Referencie

## Externé odkazy
*Poloha na Google Maps

Kategória:Ulice v Ružinove
Na paši

Ulica **Na paši** v Bratislave sa nachádza v mestskej časti Ružinov, sídlisko Štrkovec a nazvaná bola podľa bývalého využitia plochy na pasenie.

Okrem bytových domov na čísle 4 sídli technicko-kancelársky komplex bývalého podniku Komunálne služby mesta Bratislavy, ktorý tu mal prevádzky čistiarní, práčovní a žehliarne, jeho nástupca je firma Inprokom, a teraz tu má sídlo Komora geodetov a kartografov a súkromné firmy.

## Inštitúcie a firmy
*Komora geodetov a kartografov - Na paši 4

## Ulice v okolí
*Prešovská ulica
*Teslova ulica
*Trnavská cesta

## Referencie

## Externé odkazy
*[Poloha na [Google Maps].]

Kategória:Ulice v Ružinove
Kategória:Štrkovec (Bratislava)
Kazašská sovietska socialistická republika

**Kazašská sovietska socialistická republika**, skrátene **Kazachstan** (kaz.: Қазақ Кеңестік Социалистік Республикасы, Qazaq Keñestik Socïalïstik Respwblïkası; rus. Казахская Советская Социалистическая Республика; iné názvy: Kazašská SSR, skr. KSSR, Kazašská republika, Kazašská socialistická republika, neformálne: Sovietsky Kazachstan), bola jednou z republík Sovietskeho zväzu v rokoch 19361991. Nachádzala sa na juhozápade ázijskej časti ZSSR. Bola založená 5. decembra 1936 ako Kazašská autonómna sovietska socialistická republika vyčlenením z Kirgizskej ASSR. V súčasnosti existuje ako samostatný štát Kazachstan.

S rozlohou 2 717 300 kilometrov štvorcových bola druhou najväčšou republikou v ZSSR po Ruskej SFSR. Hlavným mestom bola Alma-Ata (dnes známe ako Almaty). Dnes je nezávislým štátom. Počas svojej existencie ako sovietska socialistická republika vládla Komunistická strana Kazašskej SSR.

25. októbra 1990 vyhlásil najvyšší Soviet Kazašskej SSR suverenitu krajiny. Nursultan Nazarbajev bol zvolený za prezidentafunkcie, ktorú zastával do roku 2019. Kazašská SSR bola následne 10. decembra 1991 premenovaná na Kazachstan. Krajina vyhlásila svoju nezávislosť o šesť dní neskôr ako posledná republika, ktorá opustila ZSSR 16. decembra 1991. Sovietsky zväz bol 26. decembra 1991 rozpustený Sovietom národností. Kazašská republika, právny nástupca Kazašskej SSR, bola prijatá do Organizácie Spojených národov 2. marca 1992.

## Referencie

Kategória:Dejiny Kazachstanu
Kategória:Republiky Sovietskeho zväzu
Teplická ulica (Bratislava)

**Teplická ulica** v Bratislave sa nachádza v mestskej časti Nové Mesto a nazvaná bola podľa kúpeľných miest s termálnymi prameňmi.

## Inštitúcie a firmy
*Krajský školský úrad, Teplická 4
*Materská škola Teplická 5
*Škola pre mimoriadne nadané deti a gymnázium, Teplická 7

## Ulice v okolí
*Račianska ulica
*Sliačska ulica

## Referencie

Kategória:Ulice v Novom Meste v Bratislave
Západné Kapsko

**Západné Kapsko** (, xhoš. Ntshona-Koloni, ) je provincia v juhozápadnej časti Južnej Afriky. Západné Kapsko sa delí na 6 okresov (*districts*). Hlavným mestom provincie je Kapské Mesto. Dominantným jazykom je afrikánčina, ktorú používa 49,7 percenta obyvateľov. Ďalšie významné jazyky sú xhoština (24,7%) a angličtina (20,2%).

Provinciu obmývajú vody Atlantického a Indického oceánu. Asi dve tretiny zo 6 miliónov obyvateľov žijú v Kapskom Meste a jeho okolí. 

K provincii náleží aj zámorské územie Južnej Afriky Marionov ostrov a Ostrov princa Eduarda.

## Referencie

## Iné projekty


Kategória:Provincie v Južnej Afrike
Me at the zoo

***Me at the zoo*** (v preklade z angl. „Ja v zoo“) bola prvá videonahrávka nahraná na YouTube, americké webové sídlo určené na zdieľanie videonahrávok. Videonahrávka bola na web nahraná jeho spoluzakladateľom Jawedom Karimom 24. apríla 2005 o 03:27:12 UTC (20:27:12 PDT), z používateľského účtu „jawed“.

Autorom tejto len 19-sekundovej videonahrávky je Karimov stredoškolský kamarát Yakov Lapitsky. Zachytil na nej J. Karima počas návštevy San Diego Zoo, pri ktorej hovorí: *„Nachádzame sa pri slonoch. Zaujímavá vec o nich je že majú skutočne veľmi veľmi dlhé choboty, čo je zaujímavé. A to je asi tak všetko, čo sa dá povedať.“*

Hoci, ako poznamenal britský týždenník *[[The Observer]]*, kvalita videa je *„slabá“*, slovami hudobnej a videohernej novinárky Alex Pham z *[[Los Angeles Times]]*, *„ako prvé video nahrané na YouTube zohralo kľúčovú úlohu v zásadnom posune v spôsobe konzumovania médií a pomohlo spustiť zlatú éru 60-sekundového videa“*. Ako tvrdí americký profesor komunikácie a mediálnych štúdií Paul Levinson, *„pred vznikom YouTube nebolo mysliteľné, aby ľudia sledovali niečo čo malo len 30 alebo 60 sekúnd. V televízii mali najkratšie relácie 30 minút“*. Historický význam tejto videonahrávky teda spočíva vo vytvorení štandardu pre prvé videonahrávky nahrané na YouTube, web, ktorý umožnil širokej verejnosti zdarma publikovať vlastnú tvorbu.

## Referencie

## Externé odkazy
* ''Me at the zoo'' (originálna videonahrávka na YouTube)
* 

Kategória:Krátkometrážne filmy
Kategória:YouTube
Marionov ostrov a Ostrov princa Eduarda

náhľad|Mapa súostrovia
**Marionov ostrov a Ostrov princa Eduarda** () je zámorské územie Južnej Afriky v Indickom oceáne. Územie tvoria dva malé skalnaté ostrovy sopečného pôvodu – Marionov ostrov (298 km2) a Ostrov princa Eduarda (47 km2). Ostrovy sú neobývané. Nachádzajú sa v časovom pásme UTC+3. Najvyšším vrcholom ostrovov je sopka State President Swart ().

Ostrovy boli objavené v roku 1663 holandskou loďou *Maerseveen*. Roku 1771 ich navštívil francúzsky moreplavec Marc-Joseph Marion Dufresne (1724-1772) a pomenoval ich *Terre d'Espérance a Ile de la Caverne* (spoločne Južné ostrovy, *Iles Australs*). Dnešné meno im dal kapitán James Cook roku 1777. V decembri 1947 Juhoafrická únia anektovala Marionov ostrov, v januári 1948 Ostrov princa Eduarda. V roku 1995 boli oba ostrovy vyhlásené za prírodnú rezerváciu. Sú spravované ministerstvom životného prostredia a turizmu.

Marionov ostrov bol pomenovaný na počesť svojho objaviteľa (Mariona), Ostrov princa Eduarda dostal meno po synovi anglického kráľa Juraja III. (vládol 1760-1830) Eduardovi Augustovi, vojvodcovi z Kentu a Strathernu.

## Referencie

Kategória:Geografia Južnej Afriky
Kategória:Súostrovia
Ciabatta

náhľad|Ciabatta
**Ciabatta** (po taliansky doslovne *[[papuča]]*) je taliansky biely chlieb, ktorý sa pripravuje z hladkej pšeničnej alebo chlebovej múky, droždia a olivového oleja. Existuje však celý rad obmien a variácií, ktoré vznikajú pridaním najrôznejších ďalších surovín, napríklad olív alebo paradajok. Je to jedna zo základných príloh, ktorá sa v talianskej kuchyni používa na mnohé pokrmy.

Ako prvý upiekol ciabattu v roku 1982 mlynár a pekár Arnaldo Cavallari z mestečka Adria v Benátsku ako odpoveď na rastúcu popularitu francúzskych bagiet. Názov dostala vďaka svojmu typickému vzhľadu, je totiž podlhovastá, pomerne plochá a široká.

Ciabatta chutí najlepšie ešte teplá, namočená v olivovom oleji a balzamiku alebo len tak potretá maslom. Drobné rozpečené krajce ciabatty sú známe ako panini (jednotné číslo je panino).

## Referencie


## Iné projekty

## Zdroj

Kategória:Chlieb a pečivo
Kategória:Talianska kuchyňa
Kategória:Talianske výrazy
Radomka (prírodná rezervácia)

**Radomka** je prírodná rezervácia v správe štátnej ochrany prírody Prešov.

Nachádza sa v katastrálnom území mesta Giraltovce a obce Matovce v okrese Svidník v Prešovskom kraji. Územie bolo vyhlásené v roku 1988 na rozlohe 15,5402 ha. Ochranné pásmo nebolo určené. Na území rezervácie platí 4. stupeň ochrany.

Predmetom ochrany sú: *Prirodzené lúčne až slatinné spoločenstvá aluviálnych lúk okolo potoka [[Radomka (slovenská rieka)|Radomka]] v južnej časti [[Nízke Beskydy|Nízkych Beskýd]]. Určujúcim faktorom prostredia je tu vodný režim, okolo potoka je brehový porast vŕby a jelše. Bohatá lúčna vlhkomilná vegetácia.*

## Referencie

## Externé odkazy
* 
* Chránené územia, Štátna ochrana prírody Slovenskej republiky

## Zdroj

Kategória:Prírodné rezervácie v Prešovskom kraji
Kategória:Chránené územia v okrese Svidník
Kategória:Giraltovce
Kategória:Matovce
Ingrid Zámečníková

**Ingrid Zámečníková** (* 4. február 1958, Bratislava, Slovensko) je slovenská akademická maliarka. V súčasnosti žije v Bratislave a venuje sa maľbe, grafike, tapisérii, ilustrácii i sklenej vitráži. Spolu so svojim synom, umeleckým sklárom Achilleasom Sdoukosom má ateliér, spojený s galériou.

## Životopis
V rokoch 19731977 študovala na Strednej škole umeleckého priemyslu u profesora Rudolfa Filu a v rokoch 19771983 na Vysokej škole výtvarných umení v ateliéri grafiky u profesora Albína Brunovského. V rokoch 19851992 žila v Grécku.

Má za sebou množstvo samostatných i kolektívnych výstav na Slovensku, v Európe i v zámorí. Jej diela sú zastúpené vo viacerých verejných i súkromných zbierkach. Získala niekoľko ocenení v súťaži o najkrajšiu knihu Československa i Slovenska.

## Externé odkazy
* Zoznam diel autora: Zámečníková Ingrid – Galéria Dielo
* Achilleas Sdoukos a Ingrid Zámečníková predstavili svoje diela v DIC  – dicholding.com

## Zdroj
* ingridzamecnikova.com – oficiálna stránka

Kategória:Slovenské maliarky
Kategória:Absolventi Vysokej školy výtvarných umení v Bratislave
Kategória:Osobnosti z Bratislavy
Kategória:Slovenskí výtvarníci
Kategória:Slovenskí grafici
Kategória:Študenti Albína Brunovského
Sophia Bushová

**Sophia Bushová** (; * 8. júl 1982, Pasadena, Kalifornia, Spojené štáty) je americká herečka, známa zo seriálu *Chicago P.D*.

## Životopis
Jej rodičia boli obaja fotografi. Otec fotografoval celebrity a jej matka vlastnila fotografické štúdio. Herečkou si prvý krát vyskúšala v školskom divadle, na súkromnej dievčenskej škole Westridge, kde v roku 2000 odmaturovala. Jej prvá herecká kariéra sa začala v roku 2002, vo filme *Sexy párty*. Štúdium na University of Southern California, prerušila kvôli úlohe roztlieskavačky Brooke Davisovej z filmu *On Tree Hill*. Počas natáčania, sa spoznala s hercom Chadom Michaelom Murrayom, ktorého si v roku 2005 aj vzala za muža. Manželstvo sa však v roku 2006 rozpadlo. V komédií *John Tucker musí zomrieť* si zahrala po boku Brittany Snow, Ashanti a Arielle Kebbel, jednu z dievčat ktoré boli podvedené, čo ich namotal rovnaký chlapec. V roku 2007 sa objavila v horrore *Stopár* a v roku 2009 v romantickej komédií *Šialený párik*, kde si zahrala po boku herečky Jennifer Morrison. Od roku 2014 je jednou z hlavných postáv zo seriálu *Chicago P.D*. 

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Osobnosti USA talianskeho pôvodu
Kategória:Osobnosti USA škótskeho pôvodu
Kategória:Osobnosti z Pasadeny (Kalifornia)
Kategória:Aktivisti
FBC Grasshoppers AC UNIZA Žilina

**FBC Grasshoppers AC UNIZA Žilina** (celý názov: *Floorball Club Grasshoppers Academic Žilinská univerzita Žilina*) je slovenský florbalový klub zo Žiliny. Vznikol v roku 2001. Je majster Slovenska v kategórii mužov z roku 2015 a niekoľkonásobný medailista z najvyššej súťaže. Družstvo mužov hrá od roku 2001 najvyššiu domácu súťažextraligu. Svoje zápasy hráva v Športovej hale Športového gymnázia Rosinská, ktorá má kapacitu 540 miest.

## História
Klub vznikol v roku 2001 z iniciatívy študentov a stál pri zrode celoštátnej súťaže, neskôr pomenovanej ako extraliga. Právne bol tento subjekt zastrešený o dva roky neskôr, keď mu pomohol ženský volejbalový klub ŠK ŽU Žilina. V rokoch 2005 až 2009 bol florbalový oddiel súčasťou športovej štruktúry klubu *Slávia ŽU Žilina*. Od sezóny 2008/09 sa florbalisti pretransformovali do samostatného subjektu s názvom *Academic Žilinská univerzita*.

Najvyššie víťazstvo dosiahlo družstvo mužov v roku 2005, keď v Košiciach zvíťazilo nad ŠK Lido Prírodovedec Bratislava výsledkom . Naopak, najväčšiu prehru zaznamenalo v roku 2009, keď s VŠK FTVŠ Hurikán Bratislava prehralo .

## Úspechy
Slovenská extraliga mužov:
* 1 x 17px|zlato2014/15
* 2 x 17px|striebro2012/13, 2013/14
* 2 x 17px|bronz2015/16, 2023/24

## Európske súťaže
;Euroflorbalový pohár
* 2013: 6. miesto (turnaj organizoval Trenčín)

## Sezóny

;Muži

;Muži "B"

## Referencie

## Pozri aj
* CVČ UNIHOC Žirafa Žilina

## Externé odkazy
* Oficiálna stránka klubu 
* Staršia stránka klubu
* Alternatívna  stránka klubu
* Profil klubu na stránke Medzinárodnej florbalovej federácie  

Kategória:Slovenské florbalové kluby
Kategória:Šport v Žiline
Kategória:Organizácie založené v 2001
Severné Kapsko

**Severné Kapsko** (, tswan. Kapa Bokone, xhoš. Mntla-Koloni) je provincia v západnej časti Južnej Afriky. Severné Kapsko sa delí na 5 okresov (*districts*). Hlavným mestom provincie je Kimberley. Dominantným jazykom je afrikánčina, ktorú používa 53,8 percenta obyvateľov. Ďalšie významné jazyky sú tswančina (33,1%) a xhoština (5,3%). Severné Kapsko vzniklo v roku 1994 rozdelením Kapska na Severné, Východné a Západné Kapsko.

Provinciu obmývajú vody Atlantického oceánu. Provincia hraničí so štátmi Namíbia a Botswana. Žije tu takmer 1,2 milióna obyvateľov, pričom hustota obyvateľstva je len 3,1 človeka na km². Severné Kapsko je najredšie osídlená provincia Južnej Afriky.

## Galéria

Northern Cape 2001 dominant language map.svg|Mapa dominantných jazykov v provincii (2001): 
Northern Cape 2011 population density map.svg|Mapa hustoty obyvateľstva (2011)


## Referencie

## Iné projekty


Kategória:Provincie v Južnej Afrike
Rozkvet

**Rozkvet** môže byť:

* rozvinutie kvetu, pozri pod kvet
* rozvoj, rozmach, vzrast
* plné rozvinutie telesných a duševných síl
* sídlisko v Považskej Bystrici, pozri Rozkvet (Považská Bystrica)

## Referencie
Polonnaruwa

**Polonnaruwa** je mesto na Srí Lanke, ktoré vzniklo v 11. storočí za vlády indickej dynastie Chola. V súčasnosti je sídlom provincie Polonnaruwa.

V čase jeho rozkvetu v 12. storočí tu vznikli rozsiahle záhrady, veľké množstvo sôch Budhov, mnoho palácov i mnoho ďalších stavieb, ktoré tu existujú dodnes v relatívne dobre zachovalom stave. 

V roku 1982 bol archeologický park zapísaný na zoznam svetového dedičstva UNESCO.

## Referencie


## Iné projekty

## Externé odkazy
*Discover Sri Lanka - More information & images about Polonnaruwa 

## Zdroj

Kategória:Mestá na Srí Lanke
Kategória:Archeologické lokality na Srí Lanke
Kategória:Lokality Svetového dedičstva na Srí Lanke
Harold Lloyd

**Harold Clayton Lloyd, Sr.** (* 20. apríl 1893, Burchard, Nebraska, USA† 8. marec 1971, Beverly Hills, Los Angeles, Kalifornia) bol americký filmový herec-komik, kaskadér a producent, popri Charlie Chaplinovi jedna z veľkých amerických filmových hviezd éry nemých grotesiek. Medzi rokmi 1913 až 1947 nakrútil približne 200 nemých aj zvukových grotesiek a komédií. Vo svojej dobe bol aj veľmi komerčne úspešný. Jeho filmový imidž nešikovného muža s okuliarmi v slamáku je od roku 1918 dobre známy dodnes.

## Životopis
Divadlu sa venoval už od detstva, v nemých filmoch hral už od roku 1913, kedy sa prisťahoval do Kalifornie. Spriatelil sa s producentom Halom Roachom u ktorého nakrúcal svoje prvé úspešné filmy a stal sa najväčšou hviezdou jeho filmovej spoločnosti.

Jeho filmy sa vyznačovali mnohými naháňačkami, krkolomnými a nebezpečne odvážnymi scénami. Medzi jeho najslávnejšie patrí film *Safety Last!* v ktorom takmer celý čas šplhá po stene mrakodrapu. Tu musel prejaviť značnú dávku gymnastických a akrobatických zručností a dobrej fyzickej kondície.

Svoje filmy väčšinou natáčal sám a bez dubléra, v roku 1919 pri natáčaní filmu prišiel pri výbuchu o dva prsty na pravej ruke. čo musel neskôr vo filmoch maskovať špeciálnou rukavicou.

V roku 1923 sa oženil s herečkou Mildred Davisovou, ktorá bola aj jeho filmovou partnerkou. Spolu mali dve deti - dcéru Gloriu (* 1923 – † 2012) a syna Harolda (* 1931 – † 1971). V roku 1930 adoptovali Gloriu Freeman (* 1924 – † 1986), ktorú premenovali na Marjorie Elizabeth.

V roku 1952 obdržal špeciálneho Oscara za svoju celoživotnú činnosť. Má hneď dve hviezdy na hollywoodskom chodníku slávy.

## Populárny aj po smrti
V roku 1962 vytvoril jeho syn o svojom otcovi film, ktorý bol zostrihom jeho najslávnejších filmových komédií. Film bol premietaný s veľkým úspechom ako v Cannes, tak i u nás pod prostým názvom *Harold Lloyd*.

## Referencie

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Filmoví scenáristi USA
Kategória:Filmoví producenti USA
Kategória:Filmoví režiséri USA
Kategória:Divadelní herci USA
Kategória:Hollywoodsky chodník slávy
Kategória:Držitelia Oscara za celoživotné dielo
Kategória:Producenti USA
Kategória:Kaskadéri USA
Kategória:Členovia Republikánskej strany (USA)
Kategória:Osobnosti USA waleského pôvodu
Kategória:Slobodomurári USA
Kategória:Osobnosti z Nebrasky
Prvá búrska vojna

**Prvá [[Búrske vojny|búrska vojna]]** (, , ) prebiehala na území Transvaalu medzi 16. decembrom 1880 a 23. marcom 1881 na území dnešnej Juhoafrickej republiky. Išlo o prvý konflikt medzi Britským impériom a Transvaalskou republikou. 

Vojna skončila britskou porážkou a potvrdením nezávislosti búrskej republiky. Išlo o prvú vojnu po americkej vojne za nezávislosť, ktorá skončila jasnou porážkou Spojeného kráľovstva. Britská vláda sa rozhodla neplytvať financiami a neposilniť svoju armádu v južnej Afrike, čo bolo pre porážku Búrov nevyhnutné. Namiesto toho pragmaticky požiadala o mier, z čoho vyplynula krátkosť konfliktu. 

## Predohra
Počas napoleonských vojen sa Britská ríša zmocnila holandskej kolónie v Kapsku, čo potvrdil Viedenský kongres (1815). Búrski osadníci sa postupne stali menšinou, po zrušení otroctva v roku 1836 sa zhoršila ich ekonomická situácia a z obáv pred ďalšími nariadeniami zo strany britských úradov sa 6 až 10-tisíc Búrov podujalo na tzv. Veľký trek do juhoafrického vnútrozemia. Severne od rieky *Vaal* založili kolóniu Transvaal a jej hlavné mesto - Pretóriu. 

V roku 1877 Briti anektovali Transvaal a o dva roky neskôr zvíťazili nad kmeňom Zuluov. Porážka Zuluov, ktorí boli hrozbou aj pre Búrov, otvorila cestu ich povstaniu proti britskej anexii. Briti nemohli dovoliť samostatnosť Transvaalskej republiky z mocenských a hospodárskych príčin, keďže v okolí Kimberley boli v roku 1868 objavené diamantové ložiská. Na druhej strane, britské záujmy v oblasti neboli až také vysoké, aby ospravedlnili dlhý a krvavý konflikt. 

## Iné projekty

## Zdroj

Kategória:Búrske vojny
Kategória:Dejiny Južnej Afriky
Kategória:Vojny Spojeného kráľovstva
Stredná priemyselná škola stavebná a geodetická (Bratislava, Drieňová 35)

náhľad|Budova strednej školy (pohľad na blok B1).

**Stredná priemyselná škola stavebná a geodetická** (skratka **SPŠSaG**) je stredná škola na Drieňovej ulici, na sídlisku Ostredky v mestskej časti Ružinov v Bratislave.

Školu tvorí 1 budova, ktorej súčasťou je aj hlavný vestibul s vrátnicou.

## História
Škola bola založená v roku 1919 ako „štátna škola priemyselná so stavebnou vetvou“.

1. septembra 1948 vstúpilo v platnosť rozhodnutie Zboru povereníkov a otvára sa Štátna priemyselná škola stavebná. Z budovy na Fajnorovom nábreží sa presťahovala na Zochovu ulicu, kde sa nachádzala až do roku 1983. V roku 1983 sa presťahovala do dnešnej budovy na Drieňovej ulici.

Štúdium v odbore geodézia sa začalo v školskom roku 1959/60 dvojročným abiturientskym kurzom pre študujúcich popri zamestnaní. O rok neskôr bol dvojročný abiturientsky kurz otvorený aj na dennom štúdiu a o dva roky neskôr, v školskom roku 1961/62, bolo otvorené už aj štvorročné denné štúdium. Do konca kalendárneho roku 1986 vyštudovalo v odbore geodézia na SPŠ stavebnej v Bratislave 1014 žiakov, z čoho 807 formou denného štúdia a 207 popri zamestnaní.

## Známi absolventi školy
* Dušan Szabó
* Bekim Aziri

## Referencie

## Externé odkazy

* Oficiálna webstránka školy
* YouTube kanál školy

Kategória:Stredné školy v Bratislave
Kategória:Organizácie v zriaďovateľskej pôsobnosti Bratislavského samosprávneho kraja
Kategória:Ružinov
Martin František Vích

náhľad|Pomník Martina Františka Vícha
**Martin František Vích** CFSsS (* 12. jún 1921, Dolní Újezd​​† 7. október 2008, Strakonice) bol katolícky kňaz a petrin, bývalý politický väzeň a člen Konfederácie politických väzňov Českej republiky v Strakoniciach.

## Život
V roku 1949 bol vysvätený na kňaza. Dňa 21. augusta 1953 bol priamo v kostole zatknutý a vo vykonštruovanom procese odsúdený na 10 rokov väzenia. Sedem rokov z toho strávil v dole *Tmavák* v Rtyni v Podkrkonoší. Pri závale bol ťažko zranený, napriek tomu dokázal zachrániť život spoluväzňovi, evanjelickému farárovi. Následky ťažkého zranenia niesol celý život. Zostávajúce roky väzenia strávil vo väzniciach Mírov a Valdice. V roku 1967 bol Vích opäť vzatý do duchovnej služby, konkrétne do Pošumaví, do dediny Dobrš. V roku 2005 mu prezident Václav Klaus prepožičal Rad Tomáša Garrigua Masaryka za vynikajúce zásluhy o demokraciu a ľudské práva.

V posledných dvoch rokoch žil v Němčiciach, kde sa o neho starali klienti komunity Sananim. Páter Martin Vích zomrel opatrený sviatosťami krátko pred polnocou 7. októbra 2008 v nemocnici v Strakoniciach.

Dňa 11. júna 2011 bol po svätej omši na dobršskom cintoríne Martinovi Františkovi Víchovi odhalený pomník za účasti príslušníkov Konfederace politických vězňů České republiky, historika Martina Putnu, poradcu prezidenta ČR Josefa Kalbáča a hovorcu prezidenta ČR Petra Hájka.

Je pochovaný na cintoríne v Mladém u Českých Budějovic.

## Dielo
* *Na Dobrši. Listy z Pošumaví* (dve vydania v roku 2007)

## Referencie


## Literatúra
* Miloš Doležal: *Prosil jsem a přiletěla moucha*; Karmelitánské nakladatelství, Kostelní Vydří 2004, ISBN 80-7192-906-9 (s. 66–75)
* *Za panem farářem Víchem* (Volné listy dobršské č. 2/2008) – http://www.arsfabrica.com/_studio/dobrs/2008_2.pdf

## Iné projekty

## Externé odkazy
* Nekrológ na stránkach českobudejovickej diecézy
* ''Odešel farář Martin František Vích z Dobrše'' – nekrológ v Strakonickom denníku
* ''Svůj handicap si nikterak nepřipouštějí'' – článok Radka Gálisa v Katolíckom týždenníku 06/2004
* ''Na víčko vyryl tvář Krista…'' – rozhovor v Katolíckom týždenníku 09/2004
* Voľné listy dobršské, strana 4 – príhovor Jarmily Kramlovej, zástupkyne dobršskej farnosti, pri pohrebe konanom 15. októbra 2008 v Kostole Panny Márie Ružencovej v Českých Budějoviciach
* Kovandová, Jana, *Stáří kněze na příkladu P. Martina Vícha*, bakalárska práca TF JU, vedúci Jaroslav Vokoun, http://minas.jcu.cz
## Zdroj

Kategória:Českí rímskokatolícki kňazi
Kategória:Politickí väzni komunistického režimu v Česko-Slovensku
Kategória:Nositelia Radu T. G. Masaryka
Lenka Dolanská Vlasáková

**Lenka Dolanská Vlasáková**, rodená **Vlasáková**, (* 27. apríl 1972, Praha) je česká filmová a divadelná herečka.

## Život
Po základnej škole v Horných Počerniciach a gymnáziu v Prahe 9 vyštudovala odbor herectvo na pražskej DAMU (19891994). Už v priebehu štúdia hosťovala v Divadelnom spolku Kašpar, po absolutóriu bola sedem rokov v angažmán v Divadle Rokoko. Potom sa venovala najmä materským povinnostiam, pohostinsky vystupuje na rôznych pražských scénach, patrí k popredným filmovým a televíznym herečkám, spolupracuje s rozhlasom a dabingom.

Vo filme debutovala hlavnou rolou v psychologickej snímke režisérky Věry Plívovej-Šimkovej *Houpačka* (1990). Medzi jej ďalšie veľké filmové úlohy patrí Tereza z filmu *Paralelní světy* a Českým levom ocenená Lea zo rovnomenného filmu (1997). Hrala tiež v mnohých televíznych inscenáciách a seriáloch (napr. v *[[Ulice (seriál)|Ulici]]*). Z manželstva s výtvarníkom Egonom Tobiášom má dcéru Sofiu. Jej súčasným manželom je Jan Dolanský, s ktorým má tri deti: Améliu, Maxa a Johana.

## Filmové úlohy

## Referencie


## Literatúra
* *Česká divadla : encyklopedie divadelních souborů.* Praha : Divadelní ústav, 2000. 615 s. ISBN 80-7008-107-4. S. 267.
* 
* 

## Iné projekty
 

## Externé odkazy
* Lenka Dolanská Vlasáková na Dabingforum.cz
* Lenka Dolanská Vlasáková na stránkach Divadla Na Jezerce
* Lenka Dolanská Vlasáková na stránkach Českej televízie
* Lenka Dolanská Vlasáková v relácii Českého rozhlasu Host Rádiožurnálu
* Lenka Dolanská Vlasáková v relácii Českej televízie Uvolněte se, prosím

## Zdroj
*

Kategória:České herečky
Kategória:České divadelné herečky
Kategória:České filmové herečky
Kategória:České televízne herečky
Kategória:České dabingové herečky
Kategória:Držitelia Českého leva
Kategória:Absolventi Akadémie múzických umení v Prahe
Kategória:Osobnosti z Prahy
William Hay Macnaghten

Sir **William Hay Macnaghten**, **1. baronet** (* 24. august 1793, Kalkata, India – † 23. december 1841, Kábul, Afganistan) bol britský diplomat. Ako veľvyslanec v Indii zohral kľúčovú úlohu v prvej britsko-afgánskej vojne.

Bol druhým synom Sira Francisa Macnaghtena, sudcu najvyšších súdov v Madrase a Kalkate, pričom vzdelanie získal v Charterhouse. Do Madrasu odišiel ako kadet v roku 1809, no v roku 1816 sa pridal k Bengálskej štátnej službe. Tu ukázal svoj talent na cudzie jazyky, pričom vydal niekoľko dohôd týkajúcich sa hinduistických a islamských zákonov. Jeho politická kariéra začala v roku 1830, kedy zastával pozíciu tajomníka Lorda Williama Bentincka, pričom sa v roku 1837 stal jedným z najdôvernejších poradcov guvernéra generála Lorda Aucklanda. Guvernér podporoval muža menom Šáh Šudžá (Šudžáulmulka), bývalého afganského emira z dynastie Durrán, ktorý mal nahradiť Dósta Muhammada Chána ako vládnuci emir Kábulu.

## Iné projekty

## Externé odkazy
*  

## Zdroj
* 

Kategória:Britskí diplomati
Kategória:Osobnosti z Kalkaty
Vladislav Alexandrovič Tretiak

**Vladislav Alexandrovič Tretiak** (; * 25. apríl 1952, Dmitrov, Rusko) je bývalý sovietsky reprezentant v ľadovom hokeji, brankár.

## Životopis
S hokejom  začínal v jedenástich rokoch v športovej škole v Moskve. V rokoch 1969 až 1984 hájil bránku tímu CSKA a zbornej Sovietskeho zväzu. Odohral celkom 482 zápasov v sovietskej najvyššej lige, na majstrovstvách sveta a olympijských hrách 117 zápasov.

Vo svojej kariére dosiahol veľa úspechov. Je trojnásobným olympijským víťazom, desaťkrát bol majstrom sveta, deväťkrát majstrom Európy, trinásťkrát majstrom Sovietskeho zväzu a raz víťazom Kanadského pohára. Odchytal všetky zápasy *Série storočia*. Je prvým európskym hokejistom, ktorý bol uvedený do siene slávy v Toronte. Medzinárodnou hokejovou federáciou bol vyhlásený ako najlepší hráč 20. storočia. Je držiteľom titulu zaslúžilý majster športu ZSSR. Päťkrát bol zvolený najlepším hokejistom ZSSR, trikrát najlepším hokejistom Európy, dvakrát najlepším brankárom na majstrovstvách sveta. Je držiteľom celého radu štátnych a športových vyznamenaní Sovietskeho zväzu.

## Štatistika
*Min = minúty; Br. = Obdržané góly; Br.z. = Priemer obdržaných gólov na zápas.*

## Reprezentácia
### [[Kanadský pohár]]
* 19763. miesto v základnej skupine
* 1981víťaz
 
### [[Ľadový hokej na Olympijských hrách|Olympijské hry]]
* 19721. miesto
* 19761. miesto
* 19802. miesto
* 19841. miesto

### [[Majstrovstvá sveta v ľadovom hokeji|Majstrovstvá sveta]]
* 19701. miesto
* 19711. miesto
* 19722. miesto
* 19731. miesto
* 19741. miesto
* 19751. miesto
* 19762. miesto
* 19773. miesto
* 19781. miesto
* 19791. miesto
* 19811. miesto
* 19821. miesto
* 19831. miesto

## Iné projekty

## Externé odkazy
* Oficiálna stránka 
* 
* Vladislav Treťjak 
* Vladislav Alexandrovič Treťjak
* Biografia
* Vladislav Treťjak, biografia 
* Biografia  na Legendy hokeja 
* Štatistika a biografia 

## Zdroj

Kategória:Ruskí hokejoví brankári
Kategória:Sovietski hokejisti
Kategória:Ruskí hokejoví tréneri
Kategória:Sovietski olympijskí víťazi
Kategória:Olympijskí víťazi v ľadovom hokeji
Kategória:Sovietski strieborní olympijskí medailisti
Kategória:Strieborní olympijskí medailisti v ľadovom hokeji
Kategória:Víťazi Kanadského/Svetového pohára
Kategória:Majstri sveta v ľadovom hokeji
Kategória:Členovia Hokejovej siene slávy
Švajčiarske národné hokejové mužstvo hráčov do 18 rokov

**Švajčiarske národné hokejové mužstvo hráčov do 18 rokov** je mužstvo, ktoré reprezentuje Švajčiarsko na majstrovstvách sveta hráčov do 18 rokov v ľadovom hokeji.

## Účasti na [[Majstrovstvá sveta v ľadovom hokeji hráčov do 18 rokov|Majstrovstvách sveta v ľadovom hokeji hráčov do 18 rokov]]

*1999: 4.miesto
*2000: 4.miesto
*2001: Súbor:Silver medal icon.svg 2.miesto
*2002: 7.miesto
*2003: 9.miesto
*2004: 1.miesto v I Divízii Skupina A
*2005: 9.miesto
*2006: 1.miesto v I Divízii Skupina A
*2007: 6.miesto
*2008: 8.miesto

*2009: 8.miesto
*2010: 5.miesto
*2011: 7.miesto
*2012: 7.miesto
*2013: 6.miesto
*2014: 7.miesto
*2015: 4.miesto
*2016: 8.miesto
*2017: 8.miesto

## Zdroj

Kategória:Národné hokejové mužstvá do 18 rokov
Kategória:Ľadový hokej vo Švajčiarsku
College Station

**College Station** môže byť:

* mesto v USA v štáte Texas, pozri College Station (Texas)
* sídlo v USA v štáte Arkansas, pozri College Station (Arkansas)
České národné hokejové mužstvo hráčov do 18 rokov

**České národné hokejové mužstvo hráčov do 18 rokov** je mužstvo, ktoré reprezentuje Česko na majstrovstvách sveta hráčov do 18 rokov v ľadovom hokeji.

## Medzinárodné súťaže

### [[Majstrovstvá Európy v ľadovom hokeji hráčov do 18 rokov]]

*1993: Súbor:Bronze medal icon.svg 3.miesto
*1994: Súbor:Bronze medal icon.svg 3.miesto
*1995: 5.miesto

*1996: 5.miesto
*1997: 5.miesto
*1998: 4.miesto

### [[Majstrovstvá sveta v ľadovom hokeji hráčov do 18 rokov]]
  

*1999: 5.miesto
*2000: 6.miesto
*2001: 4.miesto
*2002: Súbor:Bronze medal icon.svg 3.miesto
*2003: 6.miesto
*2004: Súbor:Bronze medal icon.svg 3.miesto
*2005: 4.miesto
*2006: Súbor:Bronze medal icon.svg 3.miesto
*2007: 9.miesto
*2008: 1.miesto v Divízii I Skupina A

*2009: 6.miesto
*2010: 6.miesto
*2011: 8.miesto
*2012: 8.miesto
*2013: 7.miesto
*2014: Súbor:Silver medal icon.svg 2.miesto
*2015: 6.miesto
*2016: 7.miesto
*2017: 7.miesto

## Zdroj

Kategória:Ľadový hokej v Česku
Kategória:Národné hokejové mužstvá do 18 rokov
Tsunami Záhorská Bystrica

**Tsunami Záhorská Bystrica** je slovenské florbalové družstvo z bratislavskej mestskej časti Záhorská Bystrica, ktoré je súčasťou športového klubu ŠK Hargašova Záhorská Bystrica, zameraného prevažne na florbal. Vznikol v roku 2006. Je majster Slovenska v kategórii mužov z roku 2017, 2018 a 2025. Družstvo mužov hrá od roku 2013 najvyššiu domácu súťažextraligu, keď sa spojili mužské družstvo Záhorskej Bystrice s mužským družstvom FBK Bogdau Stupava. Okrem seniorského družstva sú v klube zastúpené aj juniorské, dorasteneské, žiacke a prípravkárske družstva. Svoje zápasy hráva od sezóny 2019/20 v športovej hale v Záhorskej Bystrici.

## Predchádzajúce názvy družstva
* ŠK Hargašova Záhorská Bystrica
* Tsunami Stupava (po spojení s tímom FBK Bogdau Stupava v roku 2013)

## Úspechy
Slovenská extraliga mužov:
* 3 x 17px|zlato2016/17, 2017/18, 2024/2025
* 4 x 17px|striebro2018/19, 2021/22, 2022/23, 2023/24
* 1 x 17px|bronz2014/15

## Európske súťaže
;EuroFloorball Cup
* 2019 (v Malackách): 1. miesto
* 2025 (v Prahe): 2. miesto

;EuroFlorball Challenge
* 2017 (v Trenčíne): 1. miesto

## Sezóny

;Muži

;Muži "B"

## Referencie

## Externé odkazy
*Oficiálna stránka klubu

Kategória:Slovenské florbalové kluby
Kategória:Šport v Bratislave
Kategória:Organizácie založené v 2006
Cochise

**Cochise** môže byť:

* náčelník Apačov, pozri Cochise (náčelník Apačov)
* singel americkej rockovej skupiny Audioslave, pozri Cochise (singel)
* sídlo v USA v štáte Arizona, pozri Cochise (Arizona)

## Pozri aj
* Cochise Countyokres v USA v štáte Arizona
Confident

**Confident** môže byť:

* album americkej speváčky Demi Lovato, pozri Confident (album)
** pieseň z tohto albumu, pozri Confident (pieseň, Demi Lovato)

* pieseň kanadského speváka Justina Biebera, pozri Confident (pieseň, Justin Bieber)
Milan Dvorščík

**Milan Dvorščík** (* 7. marec 1970, Považská Bystrica) je bývalý slovenský cestný cyklista, česko-slovenský a slovenský reprezentant a dnes cyklistický rozhodca. Je slovenským športovcom roka 1994.

## Športová kariéra
Milan Dvorščík chcel byť pôvodne tenista no nakoniec vyhrala cyklistika. Začínal s ňou v roku 1982. Vyhral juniorské etapové preteky vo Švajčiarsku a dokonca vyhral aj náročnú etapu na Corbeyrier. O rok neskôr pri obhajobe skončil celkovo štvrtý, ale dokázal porážať budúcich víťazov etáp na Giro d’Italia, Rebellina, Michele Bartola či Francesca Casagrandeho.

Výpočet tímov, v ktorých Milan Dvorščík pôsobil je pomerne dlhý. Ako junior pôsobil v Dubnici nad Váhom, Dukle Brno, Gres de Nules (Španielsko), Murcii (farma pre tím Kelme), Avianca Telecom, De Nardi-Pasta Montegrappa (slovensko-talianske zoskupenie). Najdlhšie však bol členom Dukly Trenčín.

## Športové úspechy
* majstrovstvá sveta 1994 v Capo d’Orlando – Sicília – strieborná medaila v pretekoch jednotlivcov amatérov v drese Slovenska
* majstrovstvá sveta juniorov 1988 v Odense – strieborná medaila z časovky družstiev na 70 km v drese Česko-Slovenska
* majstrovstvá sveta juniorov 1987 – 4. miesto z časovky družstiev na 70 km v drese Česko-Slovenska
* majster Česko-Slovenska v časovke družstiev
* dvojnásobný majster Slovenska v časovke jednotlivcov 
* dvojnásobný majster Slovenska v pretekoch jednotlivcov
* celkové druhé miesto na pretekoch Okolo Slovenska 1990
* dvojnásobný účastník olympiád – 1996 v Atlante a 2000 v Sydney

## Rozhodca
Od roku 2003 je Milan Dvorščík cyklistickým rozhodcom UCI. Začínal na dráhe, v roku 2006 pridal cestu a v roku 2008 aj cyklokros. Keďže podľa nariadenia UCI môžu rozhodcovia rozhodovať len v dvoch odvetviach, vybral si cestu a cyklokros.

## Zaujímavosť

* Milan Dvorščík je talent na svetové jazyky, ovláda ich sedem. Venuje sa aj poradenstvu v oblasti zdravého životného štýlu.
* V júli 2020 mal Milan Dvorščík vážnu nehodu. Pod kolesá jeho bicykla mu vbehol pes, ktorý nebol na vôdzke. Prvú pomoc mu poskytol príslušník Policajného zboru Slovenskej republiky.

## Referencie


## Externé odkazy
* Cyklistický šampión robil inštalatéra. Teraz radí, ako dlho žiť
* Milan Dvorščík: Zdolával som aj Rebellina

Kategória:Slovenskí cyklisti
Kategória:Slovenskí olympionici
Kategória:Cyklisti na Letných olympijských hrách 1996
Kategória:Cyklisti na Letných olympijských hrách 2000
Kategória:Osobnosti z Považskej Bystrice
Bieloruské národné hokejové mužstvo hráčov do 18 rokov

**Bieloruské národné hokejové mužstvo hráčov do 18 rokov** je mužstvo, ktoré reprezentuje Bielorusko na majstrovstvách sveta hráčov do 18 rokov v ľadovom hokeji.

## Medzinárodné súťaže

### [[Majstrovstvá sveta v ľadovom hokeji hráčov do 18 rokov]]

*1999: 1.miesto in Pool B
*2000: 10.miesto
*2001: 1.miesto v Divízii I
*2002: 5.miesto
*2003: 8.miesto
*2004: 9.miesto
*2005: 1.miesto v Divízii I Skupina A
*2006: 9.miesto
*2007: 1.miesto v Divízii I Skupina A
*2008: 9.miesto

*2009: 1.miesto v Divízii I Skupina A
*2010: 10.miesto
*2011: 4.miesto v Divízii I Skupina A
*2012: 1.miesto v Divízii IB
*2013: 4.miesto v Divízii IA
*2014: 4.miesto v Divízii IA
*2015: 2.miesto v Divízii IA
*2016: 1.miesto v Divízii IA
*2017: 9.miesto

## Zdroj

Kategória:Ľadový hokej v Bielorusku
Kategória:Národné hokejové mužstvá do 18 rokov
Lotyšské národné hokejové mužstvo hráčov do 18 rokov

**Lotyšské národné hokejové mužstvo hráčov do 18 rokov** je mužstvo, ktoré reprezentuje Lotyšsko na majstrovstvách sveta hráčov do 18 rokov v ľadovom hokeji.

## Medzinárodné súťaže
### [[Majstrovstvá Európy v ľadovom hokeji hráčov do 18 rokov]]

*1999: 1.miesto v Divízii I Európa
*2000: 3.miesto v Pool B
*2001: 4.miesto v Divízii I
*2002: 4.miesto v Divízii I
*2003: 4.miesto v Divízii I Skupina A
*2004: 4.miesto v Divízii I Skupina A
*2005: 4.miesto v Divízii I Skupina A
*2006: 1.miesto v Divízii I Skupina B
*2007: 10.miesto
*2008: 2.miesto v Divízii I Skupina B

*2009: 1.miesto v Divízii I Skupina B
*2010: 9.miesto
*2011: 1.miesto v Divízii I Skupina A
*2012: 9.miesto
*2013: 10.miesto
*2014: 1.miesto v Divízii I Skupina A
*2015: 9.miesto
*2016: 9.miesto
*2017: 10.miesto

## Zdroj

Kategória:Ľadový hokej v Lotyšsku
Kategória:Národné hokejové mužstvá do 18 rokov